Þriðjudagskvöldið 4. desember var jólafundur Lionsklúbbs Nesþinga haldinn í Röst á Hellissandi . Fundurinn sem var um margt sögulegur var vel sóttur og voru 40 manns samankomnir , þ.e. félagar og eiginkonur þeirra . Gestur fundarins var séra Ragnheiður Karítas Pétursdóttir sóknarprestur sem flutti jólahugvekju . Á fundinum voru sjö stofnfélagar sæmdir heiðursskyldi Melvin Jones sem er mesta viðurkenning sem almennum félögum í Lionshreyfingunni hlotnast og er nefnd í höfuðið á stofnanda Lions International . Þeir sem voru heiðraðir eru Skúli Alexandersson , Sigurður Kristjónsson , Sævar Friðþjófsson , Smári J. Lúðvíksson , Kristinn Jón Friðþjófsson , Óttar Sveinbjörnsson og Ómar Lúðvíksson . Jafnframt því sem klúbburinn vill þakka þessum félögum fyrir mikið og óeigingjarna starf í 37 ár er hann að styrkja mjög myndarlega við alþjóðlegt sjónverndarverkefni Lionshreyfingarinnar sem nefnist Sight First ll . Áætlað er að framlag klúbbsins sem nemur $7000 vegna verkefnisins geti bjargað allt að 1.320 einstaklingum frá því að verða blindir . Þór Magnússon formaður klúbbsins segir : “ Það er staðreynd að á hverri mínútu verður eitt barn og tveir fullorðnir blindir í heiminum eða um 1,5 milljón manns á ári . Það er einnig staðreynd að 80% af allri blindu í heiminum er hægt að lækna og / eða koma í veg fyrir og það ætla Lionsfélagar að gera . “ Stofnfélagar í Lionsklúbbi Nesþinga voru 28 . Í dag eru félagar 25 en alls hafa 108 félagar komið við sögu í klúbbnum . Klúbburinn var stofnaður 29. nóvember 1970 en stofnskrárhátíðardagurinn var 20. mars 1971 . Stjórn klúbbsins í dag er skipuð eftirtöldum : Þór Magnússon formaður , Sigfús Almarsson ritari og Snæbjörn Kristófersson gjaldkeri .